Itziar Alkorta Idiakez

Itziar Alkorta Idiakez (Donostia, 1967ko irailaren 1a) bioteknologian eta giza-ugalketako teknologia berrietan aditua den legelaria da, baita Euskal Herriko Unibertsitateko irakasle eta ikertzailea ere. Zuzenbide Fakultatean lan egiten du Donostian. UPV/EHUko Berrikuntza eta Kalitate Errektoreordea izan zen (2009–2012), Eusko Jaurlaritzako Unibertsitate eta Ikerketako sailburuordea (2013-2015), eta UPV/EHUko Udako Ikastaroen zuzendaria da 2019tik.

Ikertzaile 
2001ean defenditu zuen doktore-tesian giza-ugaltzeko teknologia berrien lege-alderdiak aztertu zituen Gil Rodriguez doktorearen zuzendaritzapean. Jarraian egonaldiak egin zituen Hastings Center for Bioethics zentroan (New York) eta Pennsylvania-ko Unibertsitateko Center for Bioethics-en (Filadelfia). Europako Parlamentuari bioteknologien arauketaren inguruan egin zitzaizkion gomendioak idati zituentaldean parte hartu zuen. 2016/2017 ikasturtean Bordeleko Unibertsitatean ikermugikortasun-egonaldi bat burutu zuen, eta geroago Sidney-ko Unibertsitatean ponente aritu izan zen 2018an Biocommodity-ei buruzko kongresu batean. Bioetikaren gaineko eztabaida sozialetan ohiko parte–hartzaile aktiboa izaten da Euskal Herrian eta estatu mailako medioetan. Haurdunaldi subrogatuaren gairi ekarpen handia egin dio eta euskal feministentzat erreferentea da gai honetan.

Irakasle 
UPV/EHUko Berrikuntza eta Kalitate Errektoreorde izan zenean IKD Ikaskuntza eredua jarri zuen martxan. Halaber, Zokoako Mugarteko Kanpusaren Ocean I3 programa zuzentzen du, UPV/EHU eta Bordeleko Unibertsitateen arteko formazioa eta ikerketa koordinatu nahi dituena.

Hainbat elkartetako dinamizatzaile 

Eusko Ikaskuntzako Idazkaritzatik Eleria aldizkari juridikoa abian jarri zuen, eta erredakzio-kontseiluko kidea da. Politika publikoen kudeaketan ere aditua izanik hainbat ikerketa-programa instituzional ebaluatu ditu.

Jakiunde, Zientzia, Letrak eta Artearen Euskal Akademiaren Idazkaria da.

Lanak 
Unibertsitate mailako euskarazko produkzioaren Inguma datu-basean Alkortaren 36 ekarpen jasotzen ditu. Bi liburu idatzi ditu euskaraz:

 Euskal zuzenbide zibilaren oinarriak. (2007) Mikel Karrerarekin. UPV/EHU arg
 Zuzenbide zibileko ikasgaiak. Pertsona. 2003, UPV/EHU arg

Zuzenbidezko bi liburu klasiko itzuli ditu:

 Munduko zuzenbideen testu-bilduma. 2008. Jon Alonso Fourcade, eta Haritz Monreal Zarraonaindiarekin. KLASIKOAK (Pentsamendu unibertsala)
 Familia zuzenbidea. I bol. 1996. Juan M. Etxeberria, Santiago Goñi Zabala, Mikel Karrera Egialderekin. UPV/EHU arg

Baita 14 artikulu ere, beti zuzenbideaz, baina bakoitzean beste arlo bat ere aztertuz: Informatika, ekonomia, bioteknologia, euskara...

 Zuzenbide zibileko "practicum": gidaliburua. 2018. Santi Goñi, Mikel Karrera, eta Naiara Rodriguez Elorrietarekin. ZUZENBIDEA IKASTEN
 Goi mailako hezkuntzaren europar esparruko unibertsitate antolakuntzako ereduak. 2010. RVAP. Herri-Arduralaritzazko Euskal Aldizkaria
 Gregorio Monreal Zia. 2008. ELERIA
 Zelula amen soka luzea. 2007. Ana Galarraga Aiestaran, eta Maria del Mar Vivanco Ruiz-ekin. ELHUYAR ZIENTZIA ETA TEKNOLOGIA
 Zuzenbide penaleko eta zuzenbide zibileko koadernoak. 2004 Jon Mirena Landa Gorostiza. ELERIA
 Garraioa eta energia ekoizpena askoz gehiago landu behar dira. 2003. Koro Garmendia Iartza, eta Abel Muniategi Elorza-rekin. ELERIA
 Giza ugalketarako medikuntzaren lege-mugak. 2003. ELERIA
 Elkarrizketa: Iñaki Agirreazkuenaga Zigorraga. 2001. ELERIA
 Ikerketa juridikoa euskaraz. 2001. Alberto Atxabal Radarekin. ELERIA
 Justizia eta burujabetza: IV. Justizia eta hizkuntza. 2001. ELERIA
 Euskararen Normalkuntzarako Legearen gaineko gogoetaren arrazoiak. 2000. Jose Ramon Bengoetxea Caballerorekin. ELERIA
 Eleriaren ale monografikoa, "Euskararen normalkuntzarako legearen XVII. urtea... 1999. RIEV
 Klasikoak. 1998. ELERIA
 Informatika juridikoa: obligazio-zuzenbidean egindako aplikazioa. 1992 Pili Lizasorein. UZTARO

Erreferentziak

Kanpo estekak 

 Euskal Zuzenbide Zibila liburua
 Zuzenbide zibileko ikasgaiak. Pertsona liburua
 Itziar Alkorta Idiaquez - Irekia: Eusko Jaurlaritza
 Itziar Alkorta Idiakez Linkedin sare profesonala
 Itziar Alkorta Idiakez Jakiunde
 Itziar Alkorta Idiakez 9 argitalpen, UPV/EHU Addi

Emakume abokatuak
Gipuzkoako abokatuak
Donostiarrak
Euskal Herriko Unibertsitateko irakasleak
Euskal Herriko Unibertsitateko ikasleak
Eusko Ikaskuntzako kideak
Jakiundeko kideak
Udako Euskal Unibertsitatea